cyanic-selkie/wikianc huggingface dataset:
Καφυά
Η Καφυά ήταν πόλη της αρχαίας Αρκαδίας. Σύμφωνα με τον Παυσανία που πέρασε από εκεί βρισκόταν τρία στάδια απόσταση από τον Ορχομενό και δίπλα στο όρος Τραχύ. Έξω από την πόλη υπήρχε ο τάφος του Αριστοκράτη και πολύ κοντά σε αυτόν οι πηγές Τενείαι. Αμέσως μετά βρισκόταν η πολίχνες Άμιλος και Καρυαί. Όλη η περιοχή που βρισκόταν η πολίχνη ονομαζόταν Καφυατικό πεδίο. Οικιστής και επώνυμος της πόλης ήταν ο Κηφέας γιος του βασιλιά της Αρκαδίας Άλεου. Κατά μια άλλη εκδοχή, η ίδρυση της πόλης αποδίδεται στον Αινεία, ο οποίος έδωσε στην πόλη το όνομα είτε του αδελφού του Κάπυ είτε του παππού του που είχε το ίδιο όνομα. Με αυτό τον τρόπο η ίδρυση της πόλης συνδέεται με το βασιλικό οίκο της Τροίας.
Το όνομα της πόλης παραδίδεται σε διάφορες παραλλαγές στις αρχαίες πηγές, όπως Καφυιαί, Καφύαι, Καπύαι και Κάπυαι. Η ύπαρξη της πόλης αναφέρεται για πρώτη φορά το 265 π.χ.
Ο χώρος βρίσκεται σε πεδινή έκταση, ανατολικά του σημερινού χωριού Χωτούσα και περιβάλλεται από τείχη των υστεροκλασικών και των ελληνιστικών χρόνων. Γύρω από το χωριό των ιστορικών χρόνων, υπάρχουν προϊστορικά οικιστικά λείψανα στις θέσεις "Αη-Γιώργης" (3η χιλιετία π.Χ.) και "Κουρουπά". Στην πεδιάδα της Χωτούσας - Κανδήλας υπάρχουν επίσης λείψανα του Χώματος των Καφυατών (που χώριζε κατά τα προιστορικά χρόνια την λεκάνη Ορχομενού- Καφυών στη μέση) και προϊστορικές καταβόθρες.
Από τα νομίσματα της πόλης φαίνεται ότι λατρευόταν ο Ποσειδώνας, η Άρτεμη (στην οποία αποδίδεται άγαλμα που βρέθηκε το 2008), ο Διόνυσος, η Αθηνά, ο Απόλλωνας, ο Ασκληπιός και η Υγεία. Ο Παυσανίας αναφέρει ότι στο αρχαίο όρος Κνάκαλος (πιθανόν σήμερα το βουνό Καστανιά ) γινόντουσαν ετήσιες εορτές αφιερωμένες στην Άρτεμη.
Τα σημαντικότερα μνημεία του αρχαιολογικού χώρου είναι τα αρχαία τείχη, το αρχαίο Ιερό (3η χιλιετία π.Χ.) και η παλαιοχριστιανική βασιλική (5ος αιώνας μ.Χ.), η Μενελαίδα πηγή (στη θέση Τειχιό), στην οποία είχε φυτέψει έναν πλάτανο ο βασιλιάς της Σπάρτης Μενέλαος,  και ο βράχος 'Πέτρα' με τα κυκλώπεια τείχη, στον δρόμο για Βλαχέρνα.
Αναφορές
Κατηγορία:Πόλεις της αρχαίας Αρκαδίας
Llista de districtes d'Arcàdia
Γενικές εκλογές στα Βορειοδυτικά Εδάφη (2015)
Πλαίσιο
Η προηγούμενη νομοθετική συνέλευση (17η) ψήφισε να παρατείνει τη θητεία της από 4 σε 5 έτη, τον Μάρτιο του 2014. Ως λόγος για την καθυστέρηση των εκλογών αναφέρθηκε η ανάγκη να αποφευχθεί η κόπωση του εκλογικού σώματος, λόγω των δημοτικών εκλογών και των επόμενων ομοσπονδιακών εκλογών, που ορίστηκαν για τις 19 Οκτωβρίου 2015.
Στις εκλογές του 2015 εφαρμόστηκε για πρώτη φορά ένας νέος εκλογικός χάρτης, μετά τη διαίρεση του εδάφους το 1999. Η έκθεση της αρμόδιας επιτροπής πρότεινε την εκλογή 18, 19 ή 21 βουλευτών. Τον Μάιο του 2014 υιοθετήθηκε από τη συνέλευση η πρόταση για την εκλογή 19 βουλευτών. Συστάθηκε η νέα εκλογική περιφέρεια του Βόρειου Γιέλοουναϊφ και εκείνη της Tu Nedhé-Wiilideh. Οι υπόλοιπες 17 εκλογικές περιφέρειες δεν άλλαξαν με εξαίρεση κάποιες μικρές αλλαγές.
Η συμμετοχή στις εκλογές διαμορφώθηκε στο 43,59%
Αποτελέσματα
Συνολικά εξελέγησαν 19 ανεξάρτητοι (μη προσκείμενοι σε κόμμα). Ένας βουλευτής εξελέγη χωρίς αντίπαλο. Πρωθυπουργός της επαρχίας παρέμεινε ο Μπομπ Μακ Λίοντ.
Παραπομπές
2015 Βορειοδυτικα Εδαφη Κατηγορία:Βορειοδυτικά Εδάφη
Σαούλιους Σκβερνέλις
Ο Σαούλιους Σκβερνέλις (γεννηθείς στις 23 Ιουλίου 1970) είναι Λιθουανός πολιτικός, ο οποίος υπηρέτησε ως πρωθυπουργός της Λιθουανίας από τις 22 Νοεμβρίου 2016 ως τις 25 Νοεμβρίου 2020. Είναι μέλος της Σέιμας. Προηγουμένως ήταν αστυνομικός επίτροπος και Υπουργός Εσωτερικών από το 2014 έως το 2016.
Εκπαίδευση και εργασία
Γεννημένος στο Κάουνας, ο Σκβερνέλις αποφοίτησε από το Τεχνικό Πανεπιστήμιο του Βίλνιους το 1994 και άρχισε να εργάζεται στην Αστυνομική Ακαδημία της Λιθουανίας.
Το 1998, ο Σκβερνέλις ξεκίνησε τη σταδιοδρομία του στο λιθουανικό σύστημα επιβολής του νόμου, εργαζόμενος ως επιθεωρητής της τροχαίας στην περιοχή Trakai. Σταδιακά ανερχόμενος στις τάξεις της ασυνομίας, έγινε γενικός επίτροπος της λιθουανικής αστυνομίας στις 7 Μαρτίου 2011.
Πολιτική σταδιοδρομία
Στις 5 Νοεμβρίου 2014, η Πρόεδρος Ντάλια Γκριμπαουσκάιτε όρισε τον Σκβερνέλις ως Υπουργό Εσωτερικών, ενώ το κοινοβούλιο επιβεβαίωσε το διορισμό στις 11 Νοεμβρίου. Ο Σκβερνέλις αντικατέστησε τον Dailis Alfonsas Barakauskas στην θέση. Ορίστηκε στη θέση του με το κόμμα Order and Justice, που ήταν μέρος του κυβερνώντος συνασπισμού, παρά το γεγονός ότι δεν ήταν μέλος του κόμματος.
Το 2015 και το 2016, ο Σκβερνέλις έγινε ένας από τους πιο δημοφιλείς πολιτικούς στη Λιθουανία. Τον Μάρτιο του 2016, ο Σκβερνέλις ανακοίνωσε ότι θα συμμετάσχει στις εκλογές του Σεμίμ του 2016 στον εκλογικό κατάλογο της Λιθουανικής Ένωσης Αγροτών και Πράσινων, ένα κόμμα που είχε μόνο μία έδρα στο απερχόμενο κοινοβούλιο. Ως αποτέλεσμα, αναγκάστηκε να παραιτηθεί από υπουργός Εσωτερικών και να αντικατασταθεί από τον Τόμας Ζιλίνσκας.
Αν και δεν ήταν μέλος του κόμματος, ο Σκβερνέλις ήταν επικεφαλής του εκλογικού καταλόγου των αγροτών και των Πρασίνων, οδηγώντας τους σε πετυχημένη νίκη στις εκλογές του Οκτωβρίου. Το κόμμα κέρδισε 22,45% των έγκυρων ψήφων στην εθνική εκλογική περιφέρεια (κατατάσσεται δεύτερος), αλλά κέρδισε 54 από τις 141 έδρες στη Σιέμας. Ο Σκβερνέλις εξελέγη στην Σιέμας (Βουλή) στην μονομερή εκλογική περιφέρεια του Karoliniškės στο Βίλνιους.
Εργασία ως Γενικός Επίτροπος
Στις 25 Φεβρουαρίου 2011 ο Σκβερνέλις ανέλαβε Γενικός Επίτροπος της Αστυνομίας της Λιθουανίας. Επικρίθηκε έντονα το 2012, ενώ με την εκτέλεση της δικαστικής απόφασης, η αστυνομία μετέφερε ένα κορίτσι πίσω στην επιμέλεια της βιολογικής μητέρας της με τη βοήθεια 240 αστυνομικών. Νωρίτερα το κορίτσι είχε καταθέσει εναντίον της μητέρας σε μια υπόθεση παιδεραστίας, η οποία δημιούργησε μεγάλες εντάσεις στην κοινωνία.
Διαδοχή
Τον Νοέμβριο του 2020 τον διαδέχθηκε στην πρωθυπουργία η Ίνγκριντα Σιμονιτέ.
Παραπομπές
Κατηγορία:Πρωθυπουργοί της Λιθουανίας
Γ.Σ. Διαγόρας Ρόδου
Ο Γυμναστικός Σύλλογος Ρόδου «ο Διαγόρας» είναι ελληνικό αθλητικό σωματείο που δραστηριοποιείται στο νησί της Ρόδου, στον Νομό Δωδεκανήσου, όπου και βρίσκεται η έδρα του, το Δημοτικό Στάδιο Ρόδου «Διαγόρας». Επίσημο έτος ίδρυσής του είναι το 1905 και αγωνίζεται με χρώματα το σκούρο μπλε και το κόκκινο. Διατηρεί τμήματα ποδοσφαίρου, μπάσκετ, βόλεϊ, στίβου και ποδηλασίας.
Οι Ιδρυτές του Γ.Σ. Διαγόρα Ρόδου είναι: Δημήτριος Αναστασιάδης, Γεώργιος Γεωργιάδης, Σάββας Παπανδρέου, Μιχαήλ Θεοχάρης, Σεβαστός Σούρης, Κωνσταντίνος Χρυσοχοΐδης, Αναστάσιος Παπαϊωάννου, Στέφανος Σελλάς, Δημήτριος Παπήλιας, Μιχαήλ Θωμαΐδης, Γεώργιος Παπαϊωάννου, Αντώνιος Χατζηχαραλάμπους, Γεώργιος Σελλάς, Σάββας Ανεζιάς, Σταμάτης Ανεζιάς, Σταμάτιος Σούρης, Εμμανουήλ Πολεμικός, Δημήτρης Βοσνάκης, με επικεφαλής τον εκπαιδευτικό Δημήτριο Αναστασιάδη.
Το όνομά του παραπέμπει στον αρχαίο Ρόδιο Ολυμπιονίκη Διαγόρα. Ο σύλλογος επέδειξε πλούσια εθνική, κοινωνική, πολιτιστική και αθλητική δράση, εξαιτίας της οποίας διαλύθηκε από τις κατοχικές Ιταλικές Αρχές το 1929. Ανασυστάθηκε αμέσως μετά την απελευθέρωση της Ρόδου το 1945 και συνεχίζει τη λειτουργία του έως σήμερα.
Το 1954 τιμήθηκε με το μετάλλιο της Ακαδημίας Αθηνών για την σπουδαία εθνική, κοινωνική, πολιτιστική και αθλητική προσφορά του.
Ίδρυση (1905)
Η ποδοσφαιρική ομάδα του Γ.Σ. Διαγόρα δημιουργήθηκε το 1905. Η ομάδα είχε στην κατοχή της μία μπάλα προϊόν δωρεάς του Νικολάου Ασπράκη και μία άλλη, δωρεά κι αυτή του Εμμανουήλ Δημητριάδη.
Διάλυση από τις κατοχικές Ιταλικές αρχές (1929)
Το 1929 οι κατοχικές Ιταλικές αρχές των Δωδεκανήσων διέλυσαν βίαια τον σύλλογο εξαιτίας της πατριωτικής δράσης του. Οι ποδοσφαιριστές του Γ.Σ. Διαγόρα Ρόδου βρήκαν στέγη σε άλλα σωματεία της πόλης της Ρόδου και στελέχωσαν τις ομάδες τους.
Επανίδρυση (1945)
Το 1945 ο Γ.Σ. Διαγόρας Ρόδου επανιδρύθηκε αμέσως μετά την λήξη του Β΄ Παγκοσμίου Πολέμου, δημιουργώντας ταυτόχρονα και το ποδοσφαιρικό του τμήμα. Υπήρξε ιδρυτικό σωματείο της νεοσύστατης Ε.Π.Σ. Δωδεκανήσου το 1947 και συμμετείχε στο τοπικό πρωτάθλημα με την υπεροχή του να είναι συντριπτική ως η μόνιμη πρωταθλήτρια στα μεταπολεμικά τοπικά πρωταθλήματα.
Συμμετείχε στο άτυπο πρωτάθλημα Β΄ Εθνικής Κατηγορίας και στο ειδικό πρωτάθλημα ανόδου για την άνοδο στην Α΄ Εθνική το 1961 και το 1962. Το 1962 δημιουργήθηκε επίσημα η Β΄ Εθνική Κατηγορία, όπου ο Γ.Σ. Διαγόρας Ρόδου συμμετείχε ως εκπρόσωπος της Ε.Π.Σ. Δωδεκανήσου έχοντας πρωταγωνιστικό ρόλο και κυνηγώντας με αξιώσεις την άνοδο. Συμμετείχε 6 συνεχείς χρονιές στο πρωτάθλημα της Β΄ Εθνικής, από το 1962-1963 μέχρι και το 1967-1968 και για 3 χρονιές (1964, 1966 και 1967) έχασε οριακά για λίγους μόνο βαθμούς την άνοδο στη Α΄ Εθνική, καθώς τερμάτισε δεύτερος.
1968–1970: Α.Σ. Ρόδου
Το 1968 με εντολή της χούντας που είχε επιβληθεί της Ελλάδας, ο Σύλλογος υποχρεώθηκε σε συγχώνευση με τον Δ.Α.Ν.Σ. Δωριέα Ρόδου και τον Α.Σ. Ροδιακό και αυτό σαν αποτέλεσμα είχε τη δημιουργία ενός νέου συλλόγου, του Α.Σ. Ρόδου.
1970–1994: Επανίδρυση του Γ.Σ. Διαγόρα Ρόδου
Το 1970 ο Γ.Σ. Διαγόρας Ρόδου επανιδρύθηκε εκ του μηδενός δημιουργώντας μεταξύ άλλων και ποδοσφαιρικό τμήμα. Τη σεζόν 1970-1971, ξεκίνησε από τη Γ΄ Κατηγορία της Ε.Π.Σ. Δωδεκανήσου και κατέκτησε 2 συνεχείς ανόδους έως την Α΄ Κατηγορία, κατακτώντας αήττητος τα πρωταθλήματα Γ΄ κατηγορίας το 1971 και Β΄ Κατηγορίας το 1972. Το 1973 κατέκτησε και το πρωτάθλημα Α΄ Κατηγορίας της Ε.Π.Σ. Δωδεκανήσου και συμμετείχε στο Ειδικό Ερασιτεχνικό Πρωτάθλημα διεκδικώντας χωρίς επιτυχία την άνοδο στη Β΄ Εθνική Κατηγορία. Το 1974 κατέκτησε για πρώτη φορά το Κύπελλο της Ε.Π.Σ. Δωδεκανήσου, επικρατώντας με 6-0 στον τελικό του Διγενή Κοσκινού και στη συνέχεια έκανε το νταμπλ, κατακτώντας και το πρωτάθλημα, ενώ μέσω του Ειδικού Ερασιτεχνικού Πρωταθλήματος πανηγύρισε την άνοδο στη Β΄ Εθνική.
Στη Β΄ Εθνική αγωνίστηκε προσωρινά το 1974-1975 όποτε και υποβιβάστηκε στο τοπικό πρωτάθλημα της Ε.Π.Σ. Δωδεκανήσου. Το 1978 αναδείχθηκε πρωταθλητής της Ε.Π.Σ. Δωδεκανήσου και κέρδισε την άνοδο στην Εθνική Ερασιτεχνική Κατηγορία για να κατακτήσει το πρωτάθλημα τη σεζόν 1979-1980 και την επάνοδο στη Β΄ Εθνική. Το 1981-1982 έφτασε στα προημιτελικά του Κυπέλλου Ελλάδας, όπου αποκλείστηκε από την Α.Ε. Λάρισας έπειτα από ισοπαλία με 0-0 στη Ρόδο και ήττα με 1-0 στη Λάρισα. Το 1986 ήταν το έτος της δικαίωσης του Διαγόρα Ρόδου, καθώς αναδείχθηκε πρωταθλητής της Β΄ Εθνικής της περιόδου 1985-1986 και κατέκτησε την πολυπόθητη άνοδο στην Α' Εθνική Κατηγορία, όπου και αγωνίστηκε για 3 χρόνια.
Την πρώτη του χρονιά στην Α΄ Εθνική τη σεζόν 1986-1987 τερμάτισε στη 13η θέση σε σύνολο 16 ομάδων, πραγματοποιώντας ωστόσο αξιοσημείωτες νίκες εντός έδρας με σημαντικότερες τις νίκες επί των Παναθηναϊκού με 2-0, Ο.Φ.Η. με 3-0 και Π.Α.Ο.Κ. με 2-1. Παράλληλα την ίδια σεζόν 1986-1987, έφτασε μέχρι τα ημιτελικά του Κυπέλλου Ελλάδας όπου αποκλείστηκε από τον μετέπειτα κυπελλούχο Ελλάδας, Ο.Φ.Η.. Τη σεζόν 1987-1988 τερμάτισε στη 12η θέση με σύνολο 7 νίκες, 9 ισοπαλίες και 14 ήττες και την επόμενη 1988-1989 τερμάτισε στη 15η θέση και συμμετείχε στους αγώνες μπαράζ για 2 ακόμα θέσεις στην Α΄ Εθνική με αντιπάλους τους Εθνικό Πειραιώς, Απόλλων Καλαμαριάς, Π.Α.Σ. Γιάννινα, Κόρινθο και Βέροια, όπου δεν κατάφερε να κατακτήσει την παραμονή του στην Α΄ Εθνική. Κατόπιν αγωνίστηκε για 3 χρόνια στη Β΄ Εθνική μέχρι και το 1992 και έπειτα ακολούθησαν κακές αγωνιστικά χρονιές που παρέσυραν την ομάδα σε χαμηλότερες κατηγορίες, μέχρι και το πρωτάθλημα της Δ' Εθνικής τη σεζόν 1993-1994.
1994–1998: Ένωση Ρόδου - Διαγόρα
Το 1994 ο Σύλλογος συγχωνεύτηκε με τον Α.Σ. Ρόδου και δημιούργησαν την «Ένωση Ρόδου - Διαγόρα», η οποία διαλύθηκε το 1998.
1998–Σήμερα: Επανίδρυση του Γ.Σ. Διαγόρα Ρόδου
Το 1998 ο Γ.Σ. Διαγόρας Ρόδου επανιδρύθηκε εκ νέου και τα επόμενα χρόνια η ομάδα επανήλθε σε ανοδική τροχιά. Αγωνίστηκε με επιτυχία στο πρωτάθλημα της Γ΄ Εθνικής και μετά τη λήξη της αγωνιστικής περιόδου 2007-2008 κατέκτησε το πρωτάθλημα του νοτίου ομίλου και την επάνοδο στην Β΄ Εθνική. Στη Β΄ Εθνική αγωνίστηκε για 3 χρονιές, ωστόσο όμως τα οικονομικά προβλήματα που αντιμετώπιζε, ανάγκασαν τον Διαγόρα Ρόδου να αποσυρθεί από τα επαγγελματικά πρωταθλήματα. Έλαβε μέρος στο πρωτάθλημα της Δ΄ Εθνικής τη χρονιά 2012-2013, όπου τερμάτισε τελευταίος στη 12η θέση του 9ου ομίλου και υποβιβάστηκε στο τοπικό πρωτάθλημα της Ε.Π.Σ. Δωδεκανήσου. Την περίοδο 2016-2017 κατέκτησε αήττητος το πρωτάθλημα της Ε.Π.Σ. Δωδεκανήσου και κέρδισε την άνοδο στη Γ΄ Εθνική Κατηγορία ως νταμπλούχος της Ε.Π.Σ. Δωδεκανήσου καθώς κατέκτησε επίσης και το Κύπελλο της Ε.Π.Σ. Δωδεκανήσου. Από την αγωνιστική περίοδο 2017-2018 μέχρι και την 2018-2019, αγωνίζονταν στο πρωτάθλημα της Γ΄ Εθνικής, ενώ από την περίοδο 2020-2021 αγωνίζεται στην Σούπερ Λιγκ 2. Τη σεζόν 2018-2019 συμμετείχε στο πρωτάθλημα του 6ου ομίλου της Γ΄ Εθνικής Κατηγορίας.
Τμήμα στίβου
Κατά την αξιολόγηση των ελληνικών συλλόγων στίβου που εκδίδει κάθε Νοέμβριο ο Σ.Ε.Γ.Α.Σ. ο σύλλογος της Ρόδου έχει αξιολογηθεί ως ακολούθως πανελλαδικά:
Ιστορική αναδρομή
Το τμήμα καλαθοσφαίρισης του συλλόγου δημιουργήθηκε μετά τον Β' Παγκόσμιο Πόλεμο και συγκεκριμένα το 1949. Ο πρώτος καταγεγραμμένος αγώνας της ομάδας πραγματοποιήθηκε στις 20 Αυγούστου 1949 με αντίπαλο τον Δωριέα. Ο Διαγόρας νίκησε τον αγώνα αυτό με σκορ 28-7.
Στα χρόνια που ακολούθησαν ο Διαγόρας συμμετείχε στα τοπικά πρωταθλήματα με αντιπάλους τις άλλες ομάδες της πόλης (Δωριέα, Α.Ο.Ν., Α.Ε.Π.). Επίσης λάμβανε μέρος στις διοργανώσεις των Κυπέλλων που διεξάγονταν προς τιμήν των ηρώων Αλ. Διάκου, Γ. Κωσταρίδη, Μ. Βρούχου. Περιστασιακά αντιμετώπιζε ομάδες αποτελούμενες από πληρώματα αμερικανικών πολεμικών πλοίων που κατέπλεαν στο λιμάνι της Ρόδου.
Ο Διαγόρας ως πρωταθλητής Δωδεκανήσου συμμετείχε και σε Πανελλήνιο Πρωτάθλημα: τον Ιούλιο του 1954 (αγωνιστική περίοδος 1953-54) αντιμετώπισε στην Αθήνα, τον Παναθηναϊκό, τον Πανελλήνιο, την Ε.Α. Πατρών και τον ΠΑΟΚ. Βασικά στελέχη της τότε ομάδας ήταν οι Δοξόπουλος, Πετρίδης, Κωνσταντίνου, Καλλιγάς, Παυλίδης, Χιάμπολης, Κωνστάτζος, Σφυρίου, Καμπούρης, Παντελάκης.
Κατασκευή γηπέδου
Το 1955 η ΔΕ της Ελληνικής Ορθόδοξης Κοινότητας Ρόδου, υπό την προεδρία του Μητροπολίτη, αποφάσισε να παραχωρήσει στο Διαγόρα, κατόπιν σχετικής του αίτησης, το παραπλεύρως της Λέσχης και γραφείων του ευρισκόμενο γηπεδο οπου άλλοτε ήταν το Μητροπολιτικό Μέγαρο, έκτοτε αποτελεί την έδρα του τμήματος. Το 2000 το γήπεδο μετατράπηκε σε Κλειστό Γυμναστήριο.
Πρόσφατη ιστορία
Την αγωνιστική περίοδο 2001-02, με την επωνυμία ''«Π.Α.Ο. Διαγόρας»'', ο σύλλογος κατέκτησε το Πρωτάθλημα Δωδεκανήσου λαμβάνοντας το δικαίωμα ανόδου στη Γ' Εθνική Κατηγορία. Την περίοδο 2002-03 τερμάτισε στην 11η θέση του ομίλου του, με μόλις 6 νίκες σε 26 παιχνίδια, με αποτέλεσμα να υποβιβαστεί. Μια νέα κατάκτηση του τοπικού Πρωταθλήματος το 2004-05 οδήγησε την ομάδα στη Γ' Εθνική για την περίοδο 2005-06, ωστόσο εν τέλει η ομάδα μηδενίστηκε σε όλους τους αγώνες της.
Την αγωνιστική περίοδο 2008-09 ο Διαγόρας αναδείχθηκε και πάλι Πρωταθλητής Δωδεκανήσου επιστρέφοντας στη Γ' Εθνική Κατηγορία. Την επόμενη χρονιά, 2009-10, συγκέντρωσε πολύ καλά αποτελέσματα, τερματίζοντας τελικά στη 2η θέση, πίσω από την Α.Ε.Ν. Κηφισιάς. Αμφότερες οι ομάδες ανέβηκαν στη Β' Εθνική - ο Διαγόρας μέσω μπαράζ με τους δεύτερους των έτερων ομίλων - όπου την περίοδο 2010-11 οι Ροδίτες βρέθηκαν στην 11η θέση της τελικής βαθμολογίας. Στο θεσμό του Κυπέλλου Ελλάδος συμμετείχαν σε μόλις έναν αγώνα, όπου και ηττήθηκαν από τη Δόξα Λευκάδας με σκορ 57-48.
Την περίοδο 2011-12 ο σύλλογος ολοκλήρωσε τις αγωνιστικές του υποχρεώσεις στην 7η θέση της βαθμολογίας, παραμένοντας με αγωνιστικά κριτήρια στην κατηγορία. Παρ' όλα αυτά αποσύρθηκε από τις εθνικές κατηγορίες, αδυνατώντας να συμμετασχει για οικονομικούς λόγους. Στο Κύπελλο Ελλάδος αποκλείστηκε στην 1η Αγωνιστική της Β' Φάσης όπου ηττήθηκε από τον Ηλυσιακό με σκορ 51-87.
Τρέχουσα αγωνιστική περίοδος
Κατά την αγωνιστική περίοδο, 2019-2020 ο Γ.Σ. Διαγόρας Ρόδου Κατέκτησε την πρωτη θέση στην κανονική περίοδος του πρωταθληματος στη Ρόδο και ανακηρύχθηκε απο την ΤΕ ΕΟΚ Δωδεκανησου Πρωταθλητής  Νοτίου Συγκροτήματος Δωδεκανήσου και έτσι ανέβηκε στην Γ Εθνικη, όπου και θα αγωνιστεί την περίοδο 2020-21 Την πρωταθλήτρια ομαδα του Διαγόρα αποτελούσαν οι αθλητές : Καταβαινης Χ. , Γεωργουλάκος, Μητσού Κ. , Χατζηδημητρίου Μ. , Πιέτρι, Μαρκουλής , Βασιλειάδης , Μαρουλάκης Γ. , Μητσού Γιάννης, Κογιώνης , Σαουλίδης , Γκοτζάι
Αξιόλογοι Συντελεστές
Ροδίτες καλαθοσφαιριστές με σημαντική συνεισφορά στην αξιόλογη  πορεία του συλλόγου την τελευταία οκταετία είναι Οι, Δούβαλης, Παρδακάς, , Παναγιωταράκος, Γκογκίδης,  Αντωνιάδης Ονούφρης , Α. Σκλήβας, Καλλιγάς Χ. , Βογιατζής, Ματσαμας Σ , Γιώργος Μαρουλάκης , Μαρκουλής Α , Κώστας Μητσού , Χρήστος Καταβαίνης. Προπονητές της ομάδας την τελευταία δεκαπενταετία υπήρξαν οι Σάκης Καλαμπόκας (2002-2005), Νίκος Φραγκεσκάκης (2006-2007) Γίαννης Τσακίρης (2008-2016) και Κυριάκος Μαγος (2016 μεχρι σήμερα )
Τμήματα υποδομής
Ο σύλλογος διατηρεί ακαδημία με πάνω από 170 νεαρούς αθλητές. Κυριότερες επιτυχίες των Ακαδημιών του Διαγόρα είναι η κατάκτηση του Πρωταθλήματος Δωδεκανήσου Εφήβων τις χρονιές 2008, 2009 , 2014 , 2015 , του Πρωταθλήματος των παιδων 2013 , 2015 καθώς και του Πρωταθλήματος Παμπαίδων το 2011.
Ιστορική αναδρομή
Το γυναικείο τμήμα καλαθοσφαίρισης του Διαγόρα έχει κατακτήσεις πέντε φορές το Πρωτάθλημα της Τ.Ε. Ε.Ο.Κ. Δωδεκανήσου και συγκεκριμένα κατά τα έτη 2001, 2002 2003. 2019 και 2020
Την περίοδο 2011-12 συμμετείχε στο Final-4 που διεξήχθη στην Κω, καταλαμβάνοντας τελικά την 3η θέση. Συγκεκριμένα ηττήθηκε στον ημιτελικό από τον Ιάλυσο Ρόδου με σκορ 47-30, ενώ επικράτησε στο μικρό τελικό της Ε.Α. Καλύμνου με σκορ 47-44.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2019-20 ο Γ.Σ. Διαγόρας Ρόδου συμμετείχε στο Πρωτάθλημα Γυναικών που διοργανώνει η Τ.Ε. Ε.Ο.Κ. Δωδεκανήσου καταλαμβάνοντας τη 1η θέση. Στον τελικό του Final-4 που διεξήχθη στην Κρεμαστή γνώρισε την ήττα με σκορ 61-49 από τον Ιβίσκο Ρόδου, ο οποίος διεκδήκησε κατόπιν την άνοδό του στην Α2 Εθνική Κατηγορία.
Έμβλημα
Ακολουθούν ορισμένες εκδοχές του εμβλήματος του συλλόγου.
Εξωτερικοί σύνδεσμοι
Κατηγορία:Αθλητικοί σύλλογοι Ρόδου Κατηγορία:Ποδοσφαιρικές ομάδες Ελλάδας Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι στίβου Κατηγορία:Ελληνικοί σύλλογοι ποδηλασίας Κατηγορία:Σωματεία Τ.Ε. Ε.Ο.Κ. Δωδεκανήσου Κατηγορία:Ιδρύσεις αθλητικών συλλόγων το 1905 Κατηγορία:Ιδρύσεις ποδοσφαιρικών ομάδων το 1905 Κατηγορία:Ιδρύσεις ομάδων καλαθοσφαίρισης το 1949
Υποψήφιοι πλανήτες νάνοι
Μέχρι το 2011, η Διεθνής Αστρονομική Ένωση (ΔΑΕ) έχει ταξινομήσει πέντε αντικείμενα ως πλανήτες νάνους: τη Δήμητρα, τον Πλούτωνα, τη Χαουμέια, το Μακεμάκε και την Έριδα. Ωστόσο, στο μέλλον δεκάδες άλλα αντικείμενα μπορεί να ανακηρυχθούν πλανήτες νάνοι. Το καθοριστικό στοιχείο των πλανητών νάνων είναι ότι πρέπει "να έχουν αρκετή μάζα για να αποκτήσουν υδροστατική ισορροπία (ελλειψοειδές σχήμα)." Οι πλανήτες νάνοι με τροχιά πέρα από αυτή του Ποσειδώνα ονομάζονται "Πλουτωνοειδή" από τον Πλούτωνα. Με εξαίρεση τον Πλούτωνα και τη Δήμητρα, οι παρατηρήσεις δεν είναι επαρκείς για άμεση ταξινόμηση. Όμως, βάσει των τωρινών δεδομένων σχετικά με τον τρόπο με τον οποίο τα παγωμένα αντικείμενα αποκτούν υδροστατική ισορροπία, υπάρχει ένας σημαντικός αριθμός πιθανών υποψηφίων μέσα στα μεταποσειδώνια αντικείμενα (TNOs). Το 2008 υπήρχαν περίπου 70 υποψήφιοι, και είναι πιθανό ότι ο αριθμός τους θα φτάσει τους 2.000.
Αλλαγές στις διαδικασίες ονοματολογίας στη ΔΑΕ
Η ΔΑΕ έχει τροποποιήσει τις διαδικασίες ταξινόμησης, έτσι ώστε ένα αντικείμενο που είναι πολύ πιθανό να είναι Πλουτωνοειδές να λαμβάνει διαφορετική αντιμετώπιση όταν έχει όνομα από άλλα ΤΝΟ. Αντικείμενα με απόλυτο μέγεθος μικρότερο από +1 (άρα και ελάχιστη διάμετρο 840 χιλιόμετρα) θα παρακολουθούνται από δύο ονοματολογικές ομάδες αντί για μία. Μόλις ονομαστούν, αυτά τα αντικείμενα ανακοινώνονται πλανήτες νάνοι από τη ΔΑΕ, όπως έχει συμβεί μέχρι σήμερα με το Μακεμάκε και τη Χαουμέια.
Υποψήφιοι
Προς το παρόν, η Δήμητρα είναι ο μόνος πλανήτης νάνος στην Κυρίως Ζώνη Αστεροειδών. Όταν αποφασίστηκε ο όρος "Πλουτωνοειδής", η ΔΑΕ επισήμανε ότι "η παρούσα επιστημονική γνώση οδηγεί με σιγουριά στην απόφαση ότι η Δήμητρα είναι το μόνο αντικείμενο του είδους του. Εν τούτοις, μια ξεχωριστή κατηγορία για πλανήτες νάνους που μοιάζουν στη Δήμητρα δεν προταθεί για την ώρα." Η πιθανότερη εξαίρεση ίσως είναι η 4 Εστία, το δεύτερο βαρύτερο αντικείμενο της ζώνης των αστεροειδών, διότι έχει μάλλον διαφοροποιημένο εσωτερικό και μπορεί κάποτε να είχε αποκτήσει υδροστατική ισορροπία. Το τρίτο βαρύτερο αντικείμενο, η 2 Παλλάς, έχει ανώμαλη επιφάνεια, και πιστεύεται ότι είναι μόνο μερικώς διαφοροποιημένη στο εσωτερικό της. Ο Μάικλ Μπράουν υπολογίζει ότι το όριο υδροστατικής ισορροπίας στα βραχώδη σώματα είναι της τάξεως των 900 χιλιομέτρων σε διάμετρο.
Κάτω από 3
Αυτά τα μεταποσειδώνια αντικείμενα είναι πάνω από χίλια στις εκτιμήσεις του Μπράουν και έχουν θεωρητικά, ελάχιστες διαμέτρους πάνω από 333 χιλιόμετρα.
Ανάμεσα 3 και 4
Αυτά τα σώματα έχουν θεωρητική ελάχιστη διάμετρο 210–330 km.
Δείτε επίσης
Κατηγορία:Πλανήτες Νάνοι του Ηλιακού Συστήματος Κατηγορία:Αστρονομικοί κατάλογοι
Μισέλ Κολόμπ
Ο Μισέλ Κολόμπ (γαλλικά: Michel Colombe, περ.1430 - περ.1512) ήταν καλλιτέχνης του Μεσαίωνα, ένας από τους τελευταίους σημαντικούς Γάλλους γλύπτες της γοτθικής τεχνοτροπίας. Το όνομά του εξαφανίστηκε από την ιστορία μέχρι το 1727 όταν και αποκαλύφθηκε πως επρόκειτο για το γλύπτη που φιλοτέχνησε το θαυμάσιο ταφικό μνημείο του Φραγκίσκου Β', τελευταίου Δούκα της Βρετάνης (Καθεδρικός Ναός της Νάντης, 1502-1507). Έτερο έργο του που σήμερα απολαμβάνει μεγάλη εκτίμηση είναι το μαρμάρινο ανάγλυφο «Ο Άγιος Γεώργιος και ο Δράκος» (1508-1509, Λούβρο), ένα γλυπτό της όψιμης γοτθικής τεχνοτροπίας στο οποίο η φανταστική γοτθική γλυπτική του Λίγηρα συναντά την Ιταλική Αναγέννηση.
Εργογραφία
thumb|250px|«Ταφικό Μνημείο του Φραγκίσκου Β'» (περ.1505), Καθεδρικός Ναός της Ναντ. thumb|250px|left|«Ο Άγιος Γεώργιος και ο Δράκος» (περ.1509-1510), Μουσείο του Λούβρου. thumb|250px|«Ενταφιασμός του Κυρίου» (1494-1498), Αββαείο της Σολέσμ. Υποθετική απόδοση στον καλλιτέχνη.
Ελάχιστες πληροφορίες είναι σήμερα διαθέσιμες για τη ζωή του καλλιτέχνη και μόλις δύο έργα του αποδίδονται με σιγουριά. Γεννήθηκε ίσως στην Μπουρζ της Κεντρικής Γαλλίας γύρω στο 1430. Αδελφός του ήταν ο ζωγράφος εικονογραφημένων χειρογράφων Ζαν Κολόμπ.
Το 1502 η τελευταία Δούκισσα της Βρετάνης, Άννα, του παρήγγειλε να φτιάξει ένα μαρμάρινο ταφικό μνημείο προς τιμήν των γονέων της, Φραγκίσκου Β' και της γυναίκας του, Μαργκερίτ ντε Φουά. Το σχέδιο του τάφου επινόησε ο Ζαν Περρεάλ (περ.1455-1528) και για πολλά χρόνια κυριαρχούσε η άποψη πως το είχε λαξεύσει ο ίδιος. Οι πρώτες αμφιβολίες ήρθαν όταν ο τάφος αποσυναρμολoγήθηκε και θάφτηκε για λόγους προστασίας κατά τη διάρκεια της Γαλλικής Επανάστασης. Σήμερα γνωρίζουμε πως στην πραγματικότητα ήταν ο Κολόμπ που λάξευσε το μαρμάρινο μνημείο, καθώς και τις φιγούρες που το περιστοιχίζουν. Ο τάφος θεωρείται ένα από τα ωραιότερα έργα γλυπτικής σε ολόκληρη τη Βόρεια Ευρώπη. Αντανακλά μαεστρία στην εκτέλεση και αφήνει να εννοηθεί μια επιρροή από την όψιμη γοτθική τέχνη και συγκεκριμένα από το είδος που άνθησε στην Κοιλάδα του Λίγηρα.
Το μόνο άλλο έργο που μπορεί να αποδοθεί στον Κολόμπ είναι ένα μαρμάρινο ανάγλυφο γλυπτό, «ο Άγιος Γεώργιος και ο Δράκος» (1508–09), που σήμερα φιλοξενείται στο Μουσείο του Λούβρου, στο Παρίσι. Η καλλιτεχνική του αξία οφείλεται στην ποιότητα της επεξεργασίας και στο συνδυασμό σε αυτό του γοτθικού γαλλικού με τον αναγεννησιακό ιταλικό στυλ. Αποτέλεσε παραγγελία για μία Αγία Τράπεζα στον Πύργο του Σαγιόν (Château de Chaillon).
Ο Κολόμπ ίσως επίσης να δημιούργησε τις δύο μορφές των αποθανόντων τέκνων του Καρόλου Η' στο μνημείο τους (1506) στον Καθεδρικό Ναό της Τουρ. Επίσης, ένας «Ενταφιασμός του Κυρίου» στο Αββαείο της Σολέσμ (1494-1498) ίσως είναι δικό του έργο.
Εξωτερικοί σύνδεσμοι
Κατηγορία:Γάλλοι γλύπτες Κατηγορία:Γλύπτες γοτθικού ρυθμού
Λυγιά
Με το όνομα Λυγιά συναντώνται τα παρακάτω:
Δείτε επίσης
Κατηγορία:Αποσαφηνίσεις ελληνικών τοπωνυμίων
Έλατος
Το όνομα Έλατος μπορεί να αναφέρεται:
Live at Montreux 1996
Τα τραγούδια του CD
-9 Ιουλίου 1996-
1. Fireball (Blackmore, Gillan, Glover, Lord, Paice) - 3:50
2. Vavoom: Ted the Mechanic (Gillan, Morse, Glover, Lord, Paice) - 4:27
3. Pictures of Home (Blackmore, Gillan, Glover, Lord, Paice) - 5:41
4. Black Night (Blackmore, Gillan, Glover, Lord, Paice) - 6:43
5. Woman from Tokyo (Blackmore, Gillan, Glover, Lord, Paice) - 5:21
6. No One Came (Blackmore, Gillan, Glover, Lord, Paice) - 5:06
7. When a Blind Man Cries (Blackmore, Gillan, Glover, Lord, Paice) - 7:29
8. Hey Cisco (Gillan, Morse, Glover, Lord, Paice) - 5:47
9. Speed King (Blackmore, Gillan, Glover, Lord, Paice) - 5:10
10. Smoke on the Water (Blackmore, Gillan, Glover, Lord, Paice) - 8:15
Bonus Tracks
-22 Ιουλίου 2000-
11. Sometimes I Feel Like Screaming (Gillan, Morse, Glover, Lord, Paice) - 6:46
12. Fools (Blackmore, Gillan, Glover, Lord, Paice) - 9:41
Τα τραγούδια του DVD
-''9 Ιουλίου 1996-
Αβισεβρών
Ο Αβισεβρών ή Αβικεβρών (Avicebron) ήταν φιλόσοφος του 11ου αιώνα που αναφέρεται από τους σχολαστικούς και για του οποίου την ύπαρξη και καταγωγή γεννήθηκαν αμφισβητήσεις. Κατά την κρατούσα γνώμη ο Αβισεβρών δεν ήταν άραβας όπως υπέθεταν πολλοί αλλά πρόκειτο περί του εξ Ισπανίας Εβραίου Σολομών Μπεν Γιαμπιρόλ ή Γιαβιρόλ που είχε γεννηθεί στη Μάλαγα το 1045 και πέθανε το 1070.
Live at Montreux 1996
Τα τραγούδια του DVD
1. Fireball (Blackmore, Gillan, Glover, Lord, Paice)
2. Vavoom: Ted the Mechanic (Gillan, Morse, Glover, Lord, Paice)
3. Pictures of Home (Blackmore, Gillan, Glover, Lord, Paice)
Αβισεβρών
Παραπομπές
Κατηγορία:Μεσαιωνικοί φιλόσοφοι Κατηγορία:Εβραίοι φιλόσοφοι Κατηγορία:Ισπανοί φιλόσοφοι Κατηγορία:Ισπανοεβραίοι
Live at Montreux 1996
Τα τραγούδια του DVD
4. Black Night (Blackmore, Gillan, Glover, Lord, Paice)
5. Cascades: I'm Not Your Lover (Gillan, Morse, Glover, Lord, Paice)
6. Woman from Tokyo (Blackmore, Gillan, Glover, Lord, Paice)
7. No One Came (Blackmore, Gillan, Glover, Lord, Paice)
8. When a Blind Man Cries (Blackmore, Gillan, Glover, Lord, Paice)
9. Hey Cisco (Gillan, Morse, Glover, Lord, Paice)
10. Speed King (Blackmore, Gillan, Glover, Lord, Paice)
11. Smoke on the Water (Blackmore, Gillan, Glover, Lord, Paice)
Bonus Tracks
12. 69 (Gillan, Morse, Glover, Lord, Paice)
13. Perfect Strangers (Blackmore, Gillan, Glover)
14. When a Blind Man Cries (Blackmore, Gillan, Glover, Lord, Paice)
15. Lazy (Blackmore, Gillan, Glover, Lord, Paice)
16. Highway Star (Blackmore, Gillan, Glover, Lord, Paice)
Τα μέλη του συγκροτήματος
Το Live at Montreux 1996 ηχογραφήθηκε από τη έβδομη σειρά μελών του συγκροτήματος. Τα μέλη της ήταν τα εξής:
Θέσεις τσαρτ
Live at Montreux 1996 (άλμπουμ)
Επίσημη κυκλοφορία: Μάιος 2006
Βραβεία
Live at Montreux 1996 (βίντεο)
Καναδάς (CRIA Certification): Χρυσός
Πηγές
Κατηγορία:Δισκογραφία των Deep Purple Κατηγορία:Άλμπουμ του 2006
Μπρους Γκόλντινγκ
Ο Μπρους Γκόλντινγκ (Orrett Bruce Golding, 5 Δεκεμβρίου 1947) είναι πολιτικός, που χρημάτισε Πρωθυπουργός της Τζαμάικα από τις 11 Σεπτεμβρίου 2007 ως τις 23 Οκτωβρίου 2011. Υπήρξε αρχηγός του Εργατικού Κόμματος της Τζαμάικα ως την παραίτησή του, το 2011. Είναι παντρεμένος με τη Λόρνα Γκόλντινγκ, με την οποία έχει τρία παιδιά.
Πολιτική καριέρα
Υπήρξε ιδρυτής του Εθνικού Δημοκρατικού Κινήματος (NDM). Νωρίτερα ήταν επικεφαλής του Εργατικού Κόμματος της Τζαμάικα (JLP) και στη συνέχεια αποσχίστηκε από το κόμμα και ίδρυσε το νέο NDM το 1995. Το 2002 έγινε ξανά μέλος του JLP και το 2003 εξελέγη ξανά Πρόεδρος του κόμματος. Το 2005 έγινε Αρχηγός της Αξιωματικής Αντιπολιτεύσεως.
Έγινε Πρωθυπουργός έπειτα από την οριακή νίκη του κόμματός του στις βουλευτικές εκλογές, στις 3 Σεπτεμβρίου 2007. Ανέλαβε καθήκοντα ενώπιον του Γενικού Κυβερνήτη, στις 11 Σεπτεμβρίου του 2007. Την 1η Ιουνίου 2010 απορρίφθηκε πρόταση μομφής στη Βουλή εναντίον της κυβέρνησής του, με 30-28.
Παραίτηση
Στις 25 Σεπτεμβρίου 2011 ο Γκόλντινγκ γνωστοποίησε ότι δεν θα ήταν ξανά υποψήφιος για το αξίωμα του αρχηγού του Εργατικού Κόμματος της Τζαμάικα στο συνέδριο του κόμματος και επίσης την πρόθεσή του να παραιτηθεί από την πρωθυπουργία.
Η Κεντρική Επιτροπή του κόμματός του δεν έκανε αποδεκτή την παραίτηση του Γκόλντινγκ στις 25 Σεπτεμβρίου 2011. Ωστόσο, ο Γκόλντινγκ επέμεινε στην παραίτησή του και αντικαταστάθηκε στην ηγεσία του κόμματος και στην πρωθυπουργία από τον Άντριου Χόλνες.
Εξωτερικοί σύνδεσμοι
Κατηγορία:Πρωθυπουργοί της Τζαμάικα
Κατάλογος θυρών TCP και UDP
Τα πρωτόκολλα TCP και UDP είναι τα δύο βασικά πρωτόκολλα του διαδικτύου και χρησιμοποιούνται για την ανταλλαγή δεδομένων μεταξύ δύο υπολογιστών. Κάθε πακέτο TCP και UDP εκτός από τα δεδομένα περιλαμβάνει μία κεφαλίδα στην οποία αναγράφονται τα χαρακτηριστικά του πακέτου. Ανάμεσα σε αυτά μπορεί κανείς να εντοπίσει την θύρα (port) του αποστολέα, από την οποία ξεκίνησε το πακέτο, και την θύρα του παραλήπτη, στην οποία κατευθύνεται. Μόλις το πακέτο παραδοθεί στην κατάλληλη θύρα του παραλήπτη, τότε το παραλαμβάνει η αντίστοιχη εφαρμογή και χρησιμοποιεί τα δεδομένα που βρίσκονται μέσα σε αυτό.
Ο οργανισμός IANA έχει καθορίσει την χρήση για την οποία προορίζεται κάθε θύρα, δηλαδή με άλλα λόγια το πρόγραμμα το οποίο θα είναι συνδεδεμένο με αυτήν και θα την χρησιμοποιεί
Η χρήση, όπως καθορίζεται από τον οργανισμό IANA, είναι συνιστώμενη και όχι υποχρεωτική. Άρα λοιπόν υπάρχουν περιπτώσεις όπου κάποια πόρτα δεν χρησιμοποιείται για τον σκοπό που καθορίζει ο IANA, αλλά για άλλες εφαρμογές και πρωτόκολλα.
Κατάλογος
Στην συνέχεια φαίνεται το υπόμνημα των πινάκων που ακολουθούν.
Στους επόμενους πίνακες παρουσιάζονται για κάθε κατηγορία θυρών εκείνες που χρησιμοποιούνται συνηθέστερα. Για μία πλήρη λίστα μπορείτε να απευθυνθείτε στο site της IANA.
Θύρες από 49152 έως 65535
Το εύρος αυτό δεν μπορεί να καταχωρηθεί για δημόσια χρήση στον ΙΑΝΑ. Χρησιμοποιείται για προσωρινή και ιδιωτική χρήση και για δυναμική απόδοση εφήμερων θυρών.
Εξωτερικοί Σύνδεσμοι
Κατηγορία:Κατάλογοι που αφορούν το Διαδίκτυο
Lamborghini Urus
Η Lamborghini Urus είναι ένα σπορ μεγάλο πολυτελές SUV αυτοκίνητο υψηλών επιδόσεων, που κατασκευάζεται από την ιταλική αυτοκινητοβιομηχανία Lamborghini, από τον Φεβρουάριο του 2018. Το μοντέλο παρουσιάστηκε επίσημα στις 4 Δεκεμβρίου 2017, μπήκε στη μαζική παραγωγή 2 μήνες μετά και πρόκειται για το δεύτερο SUV στην ιστορία της εταιρείας, μετά την Lamborghini LM002 που είχε κατασκευαστεί από το 1986 έως το 1993 σε μόλις 328 αντίτυπα.
Ονομασία
Ήδη από το 2012, όταν παρουσιάστηκε το αρχικό πρωτότυπο, το μοντέλο ονομάστηκε Urus, δηλαδή Ούρος (γνωστός και ως βους o αρχέγονος), ο πρόγονος της σημερινής οικόσιτης αγελάδας.
Εξωτερικοί σύνδεσμοι
Urus Κατηγορία:Αυτοκίνητα πολυτελείας Κατηγορία:Αυτοκίνητα SUV
Τσαντ Μάικλ Μάρεϊ
Ο Τσαντ Μάικλ Μάρεϊ (Chad Michael Murray, 24 Αυγούστου 1981) είναι Αμερικανός ηθοποιός και μοντέλο μόδας. Είναι γνωστός για το ρόλο του στη σειρά Φίλοι για πάντα (τηλεοπτική σειρά) (One Tree Hill) στο ρόλο του Λούκας Σκοτ το 2003 στο τηλεοπτικό κανάλι The CW και είναι εφηβική δραματική σειρά που έχει δεχτεί πολύ καλές κριτικές. Επιπλέον έχει πρωταγωνιστήσει στις ταινίες Μια Σύγχρονη Σταχτοπούτα, Απίστευτη Παρασκευή και Το Σπίτι Του Θανάτου. Έχει μπει εξώφυλλο σε πολλά περιοδικά μεταξύ των Rolling Stone, People, Vanity Fair και Entertainment Weekly.
Πρώτα χρόνια
Ο Μάρεϊ γεννήθηκε στο Μπάφαλο, Νέα Υόρκη. Είναι γιος του Ρεξ Μάρεϊ, ο οποίος είναι ελεγκτής εναέριας κυκλοφορίας. Ο Μάρεϊ εγκαταλείφθηκε από τη μητέρα του σε νεαρή ηλικία. Έχει τρία αδέρφια, έναν ετεροθαλή αδερφό και μία ετεροθαλή αδερφή. Στα μαθητικά του χρόνια έγινε φαν της λογοτεχνίας και συμμετείχε ενεργά στο παιχνίδι ποδοσφαίρου. Στα τέλη της εφηβείας του έσπασε τη μύτη του και έκανε εγχείρηση. Το 2004 σε συνέντευξή του δήλωσε πως μισεί το γεγονός ότι οι άνθρωποι θεωρούν ότι έκανε πλαστική επέμβαση στη μύτη του, ήταν απλώς μία εγχείρηση.
Καριέρα
Το 1999 ξεκίνησε καριέρα στο Χόλυγουντ και συγκεκριμένα στο μόντελινγκ στις εταιρείες Skechers, Tommy Hilfiger και Gucci.
Ο Μάρεϊ έπαιξε σε πολλούς guest-star ρόλους, όπως στο CSI: Crime Scene Investigation. Για έντεκα επεισόδια στη σειρά Οικογένεια Γκίλμορ από τότε έπαιξε σε πολλούς τηλεοπτικούς ρόλους και ταινίες. Το 2003 πρωταγωνίστησε στη ταινία της Walt Disney Απίστευτη Παρασκευή μαζί με τους: Λίντσεϊ Λόχαν και Τζέιμι Λι Κέρτις, η ταινία ήταν μεγάλη επιτυχία στο Box Office συγκεντρώνοντας συνολικά 110,222,438 δολλάρια μόνο στις Ηνωμένες Πολιτείες, επίσης οι κριτικοί έδωσαν πολύ καλές κριτικές για την ταινία αυτή.
Αργότερα ο Μάρεϊ κέρδισε τον κύριο ρόλο Λούκας Σκοτ στην επιτυχημένη τηλεοπτική σειρά Φίλοι για πάντα (τηλεοπτική σειρά). Για την ερμηνεία του ο Μάρεϊ κέρδισε πολλά βραβεία και δέχτηκε καλές κριτικές. Απέκτησε υψηλό προφίλ μαζί με τους συμπρωταγωνιστές του Τζέιμς Λάφερτυ, Χίλαρι Μπέρτον, Σοφία Μπους και Μπέθανι Τζόι Γκαλεότι. Το 2004 πρωταγωνίστησε στην ταινία Μια Σύγχρονη Σταχτοπούτα στο πλάι της Χίλαρι Νταφ, η ταινία δέχτηκε αρνητικές κριτικές και η απόδοσή της στο Box Office ήταν μέτρια. Αργότερα το ίδιο έτος ονομάστηκε ένας από τους πιο σέξι άντρες σύμφωνα με το περιοδικό People. Το 2005 πρωταγωνίστησε στην αποτυχημένη ταινία τρόμου Το Σπίτι Του Θανάτου μαζί με την Ελίσα Κάθμπερτ και τον Τζάρεντ Πανταλέκι. Το 2009 το κανάλι CW ανακοίνωσε ότι ο Μάρεϊ δε θα εμφανιστεί στη σεζόν 7 στην επιτυχημένη τηλεοπτική σειρά για να εξοικονομήσει χρήματα.
Προσωπική Ζωή
Ο Μάρεϊ το 2004 αρραβωνιάστηκε με την συμπρωταγωνίστριά του στην τηλεοπτική σειρά Φίλοι για πάντα (τηλεοπτική σειρά) Σοφία Μπους και παντρεύτηκαν στις 16 Απριλίου του 2005, ανακοίνωσαν τον χωρισμό τους το 2005 και τα χαρτιά διαζυγίου βγήκαν το 2006. Αργότερα βγήκε με την Κένζι Ντάλτον αλλά το 2013 χώρισαν και σήμερα βγαίνει με την Νίκι Γουίλαν.
Κατηγορία:Αμερικανοί μοντέλα Κατηγορία:Αμερικανοί άνδρες ηθοποιοί κινηματογράφου‎ Κατηγορία:Αμερικανοί άνδρες ηθοποιοί τηλεόρασης
Αβραάμ της Βουλγαρίας
Ο Αβραάμ της Βουλγαρίας (Авраамий Болгарский, πέθανε την 1η Απριλίου 1229) ήταν χριστιανός, μεταστραμένος από το Ισλάμ, που μαρτύρησε για την πίστη του και θεωρείται άγιος από την Ρωσική Ορθόδοξη Εκκλησία.
Βίος
Γεννήθηκε στη Βουλγαρία του Βόλγα, ανάμεσα στους Μουσουλμάνους Βούλγαρους στο Ταταρστάν της Ρωσίας. Μεγάλωσε ως Ισλαμιστής έμπορος, και ήταν καλός και ευγενικός προς τους άπορους. Αργότερα μετατράπηκε σε Χριστιανός. Οι Μουσουλμάνοι προσπάθησαν επίμονα να τον πείσουν να αποκηρύξει τον Χριστό, αλλά ο Αβραάμ ήταν αμετάβλητος στην πίστη του και σκοτώθηκε από το ξίφος των συμπατριωτών του την 1η Απριλίου 1229 (κατά προσέγγιση) στην όχθη του ποταμού Βόλγα. Θάφτηκε από Ρώσους εμπόρους στο χριστιανικό νεκροταφείο στο Βουλγάρ (ή Μπουλγκάρ ή Μπόλγκαρ), πρωτεύουσα της Βουλγαρίας του Βόλγα). Ο πρίγκιπας του Βλαντίμιρ, Γκεόργκι Βσεβολόδοβιτς, διέταξε τη μεταφορά του σώματος του Αβραάμ στο Βλαντίμιρ.
Σύντομα, σύμφωνα με τη μαρτυρία του χρονικού, η πόλη της Βουλγάρ κάηκε ως τιμωρία «για το αίμα του μάρτυρα του Χριστού». Στον τόπο εκτέλεσης του Αβραάμ της Βουλγαρίας εμφανίστηκε μια θεραπευτική πηγή. Ένας τοπικός μύθος λέει ότι το πρώτο άτομο που θεραπεύτηκε από αυτήν την πηγή ήταν ένας μουσουλμάνος.
Τα λείψανά του λατρεύονται στο Βλαντίμιρ στο ποταμό Κλιάζμα. Ο Λαυρέντιος Κώδικας περιέχει το μητρώο σχετικά με αυτό το συμβάν που έλαβε χώρα στις 9 Μαρτίου 1230.
Η ανάκτηση των λειψάνων του εορτάζεται στις 9 Μαρτίου εκάστου έτους και η μνήμη του επίσης τιμάται την 1η Απριλίου εκάστου έτους.
Προέλευση, επάγγελμα
Ο Αβραάμ της Βουλγαρίας ήταν πλούσιος και αξιοσημείωτος έμπορος. διαπραγματεύτηκε στις πόλεις της περιοχής του Βόλγα.
Υπάρχουν πολύ λίγες πληροφορίες για τη ζωή του Αβραάμ της Βουλγαρίας. Βασικές πληροφορίες για αυτόν περιέχονται από τα Χρονικά και τις γραπτές ιστορίες του 17ου αιώνα. Η παλαιότερη πηγή που αναφέρεται στον Αβραάμ της Βουλγαρίας είναι ο Λαυρέντιος Κώδικας (14ος αιώνας).
Ο Χρονογράφος είπε ότι ο Αβραάμ της Βουλγαρίας ήταν «άλλης γλώσσας, όχι Ρωσικής» (το όνομα πριν το βάπτισμά του είναι άγνωστο). Πιθανώς, ήρθε από τους Βούλγαρους ("Βούλγαροι του Βόλγα", "Κάμα Βούλγαροι"), μεγάλωσε στο μουσουλμανικό περιβάλλον και αρχικά αναγνώρισε το Ισλάμ.
Παραπομπές
Κατηγορία:Χριστιανοί άγιοι του 13ου αιώνα Κατηγορία:Άγιοι της Ορθόδοξης και της Ρωμαιοκαθολικής Εκκλησίας Κατηγορία:Χριστιανοί μάρτυρες του 13ου αιώνα
Έλσεμπεθ Μπρεχμ
Η Έλσεμπεθ Μπρεχμ (δανικά : Elsebeth Brehm Jorgensen) (30 Ιουλίου 1901 – 14 Ιουλίου 1995) ήταν Δανέζα αθλήτρια της αντισφαίρισης της γυμναστικής και Δασκάλα σε σχολεία.
Στο πρωτάθλημα Δανίας ήταν οκτώ φορές πρωταθλήτρια, στο μονό το 1921 σε κελιστό γήπεδο, το 1923, το 24 και τοα 1925 σε ανοιχτό γήπεδο, το 1927 και σε ανοιχτό και κλειστό γήπεδο, τρία πρωταθλήματα στο διπλό και πέντε στο μεικτό.
Στους θερινούς Ολυμπιακούς Αγώνες του 1920 στην Αμβέρσα στο απλό αποκλείστηκε στον δεύτερο γύρο και στο διπλό μεικτό με συμπαίκτρια την Άμορι Χάνσεν στον πρώτο γύρο.
Στους θερινούς Ολυμπιακούς Αγώνες του 1924 στο Παρίσι στο απλό αποκλείστηκε στον πρώτο γύρο, στο διπλό με συμπαίκτρια την Άμορι Χάνσεν έχασαν στα προημιτελικά και στο μεικτό με συμπαίκτη τον Έρικ Τέγκνερ αποκλείστηκαν στον πρώτο γύρο.
Κουλιακάν
Το Κουλιακάν (Culiacán) είναι πρωτεύουσα και μεγαλύτερη πόλη της μεξικανικής πολιτείας Σιναλόα και έδρα του ομώνυμου δήμου. Σύμφωνα με την απογραφή του 2010, η πόλη έχει 675.773 κατοίκους και ο δήμος 858.638 κατοίκους. Το Κουλιακάν βρίσκεται σε μια κοιλάδα στην συμβολή των ποταμών Ταμασούλα και Ουμάγια, οι οποίοι σχηματίζουν το ποταμό Κουλιακάν, περίπου 50 χιλιόμετρα από την θάλασσα, στους πρόποδες της Σιέρρα Μάδρε. Είναι κτισμένη σε υψόμετρο 55 μέτρων.
Το Κουλιακάν ιδρύθηκε το 1531 από τον Ισπανό Νούνιο Μπελτράν ντε Γουσμάν σαν Σαν Μιγκέλ δε Κουλιακάν. Στο Κουλιακάν εγκαταστάθηκαν άνθρωποι από την Εύρωπη και παρέμενε μια ήρεμη πόλη μέχρι τη δεκαετία του 1950 όταν κατασκευάστηκαν φράγματα στη γύρω περιοχή με αποτέλεσμα την ανάπτυξη της γεωργίας. Την ίδια περίοδο, το Κουλιακάν αναδείχθηκε σε έδρα μιας μαύρης αγοράς με βάση την εμπορεία παράνομων ναρκωτικών. Το καρτέλ Σιναλόα, ένα συνδικάτο οργανωμένου εγκλήματος, εδρεύει στη πόλη. Πολλοί από τους πιο κακόφημους εμπόρους ναρκωτικών του Μεξικού κατοικούν στο Κουλιακάν. Στη πόλη μάλιστα υπάρχει και εξωκκλήσι του Χεσούς Μαλβέρδε, διαβόητου κακοποιού, ο οποίος θεωρείται προστάτης των εμπόρων ναρκωτικών.
Εξωτερικοί σύνδεσμοι
Κατηγορία:Πόλεις του Μεξικού
Νίκη Γρανά
Η Νίκη Γρανά (Αθήνα, 16 Απριλίου 1987) είναι Ελληνίδα ηθοποιός της τηλεόρασης και τραγουδίστρια.
Είναι κυρίως γνωστή για τη συμμετοχή της στην τηλεοπτική σειρά ''Κλεμμένα Όνειρα.
Βιογραφία
Γεννήθηκε στην Αθήνα το 1987. Το 2002, σε νεαρή ηλικία ξεκίνησε να ασχολείται με το τραγούδι ενώ συνεργάστηκε με τους Πυξ Λαξ στο Σταυρό του Νότου κάνοντας φωνητικά. Όταν τελείωσε το σχολείο ξεκίνησε τις σπουδές της πάνω στο αντικείμενο της υποκριτικής στη Δραματική Σχολή του Γιώργου Θεοδοσιάδη απ' όπου αποφοίτησε το 2009, ενώ έχει σπουδάσει μουσική στο Εθνικό Ωδείο. Στις 15 Απριλίου του 2021 εκείνη κι ο σύντροφός της απέκτησαν το πρώτο τους παιδί,τη Φλώρα.
Κατά τη διάρκεια των σπουδών της έκανε την πρώτη της εμφάνιση ως ηθοποιός στην τηλεόραση, με ένα μικρό ρόλο, στη σειρά Μαύρα Μεσάνυχτα ενώ έκανε εμφανίσεις σε διάφορες μουσικές σκηνές. Έχει συνεργαστεί με διάφορους γνωστούς καλλιτέχνες μεταξύ των οποίων ο Φίλιππος Πλιάτσικας, ο Μίλτος Πασχαλίδης ενώ έχει ολοκληρώσει τον πρώτο της δίσκο, σε συνεργασία με την μπάντα της, τους misty9.
Η πρώτη γνωστή εμφάνιση στην τηλεόραση έγινε το 2011, στην καθημερινή σειρά Κλεμμένα Όνειρα στο Mega Channel. Εκεί για τρεις σεζόν υποδύθηκε τη Φρύνη Δημητριάδη, μία νεαρή φοιτήτρια που συγκατοικούσε με την κεντρική πρωταγωνίστρια της σειράς. Μετά την ολοκλήρωση του ρόλου της στη σειρά ακολούθησαν διάφορες συμμετοχές στη δραματική σειρά Δικαίωση σε σκηνοθεσία Δημήτρη Αρβανίτη τη σεζόν 2014-2015. Το 2017 πρωταγωνίστησε μαζί με τον Κώστα Αποστολίδη, τη Ζέτα Δούκα και την Ελισάβετ Μουτάφη στην καθημερινή σειρά Αρ3να στο Star Channel. Τη σεζόν 2017-2018 πρωταγωνίστησε μαζί με την Πηνελόπη Αναστασοπούλου, τη Θωμαΐδα Ανδρούτσου και την Κατερίνα Μισιχρόνη στην κομεντί 4xxx4. Το 2018, έπαιξε σε ένα επεισόδιο της αστυνομικής σειράς Έγκλημα και Πάθος.
Παραπομπές
Κατηγορία:Ελληνίδες ηθοποιοί τηλεόρασης Κατηγορία:Ελληνίδες τραγουδίστριες
Χωριστά Τραπέζια
Το Χωριστά Τραπέζια (αγγλ. Separate Tables) είναι μία αμερικανική δραματική ταινία παραγωγής 1958 σε σκηνοθεσία Ντέλμπερτ Μαν. Το σενάριο της ταινίας βασίζεται στο ομώνυμο θεατρικό του Τέρενς Ράτινγκαν, το οποίο μετέφεραν για τη μεγάλη οθόνη ο ίδιος ο Ράτινγκαν σε συνεργασία με τους Τζον Γκέι και ο Τζον Μάικλ Χέις. Πρωταγωνιστές της ταινίας είναι οι Ντέιβιντ Νίβεν, Ντέμπορα Κερ, Ρίτα Χέιγουορθ, Μπαρτ Λάνκαστερ, Γουέντι Χίλερ και Γκλάντις Κούπερ.
Πλοκή
Η θερινή σεζόν έχει περάσει στο μοναχικό Ξενοδοχείο Μπορεγκάρντ και μόνο οι μόνιμοι ένοικοί του βρίσκονται εκεί, των οποίων οι ζωές πρόκειται να αναστατωθούν από μια σειρά γεγονότων που πρόκειται να τους κάνουν να δουν τη ζωή από άλλο μάτι. Η πανέμορφη Αν Σάκλαντ (Ρίτα Χέιγουορθ) καταφτάνει στο ξενοδοχείο ψάχνοντας τον πρώην της σύζυγο Τζον Μάλκολμ (Μπαρτ Λάνκαστερ), έναν αλκοολικό δημοσιογράφο, που έχει αρραβωνιαστεί κρυφά την Πατ Κούπερ (Γουέντι Χίλερ), ρεσεψιονίστ του ξενοδοχείου. Παράλληλα η φαντασμένη και κουτσομπόλα κυρία Ρέιλτον-Μπελ (Γκλάντις Κούπερ) ανακαλύπτει το μυστικό παρελθόν και τις σεξουαλικές διαστροφές του ταγματάρχη Πόλοκ (Ντέιβιντ Νίβεν) και κανονίζει με μερικούς από τους υπόλοιπους ενοίκους του ξενοδοχείο να ζητήσουν την απομάκρυνσή του. Τα νέα πρόκειται να προκαλέσουν ταραχή στη ζωή της κόρης της κας Ρέιλτον-Μπελ, Σίμπιλ (Ντέμπορα Κερ), που είναι κρυφά ερωτευμένη με τον ταγματάρχη.
Πληροφορίες
Ταινία βασισμένη στο ομώνυμο θεατρικό δράμα του Άγγλου δραματουργού Τέρενς Ράτινγκαν, σε σενάριο του ίδιου του Ράτινγκαν σε συνεργασία με τους Τζον Γκέι και Τζον Μάικλ Χέις. Το θεατρικό του Ράτινγκαν έκανε πρεμιέρα στο θέατρο Music Box της Νέας Υόρκης το 1956 όπου παρουσιάστηκαν 332 παραστάσεις. Το 1957 έλαβε υποψηφιότητα ως ένα από τα καλύτερα θεατρικά της χρονιάς. Η παραγωγή της ταινίας έγινε από την εταιρία του Μπαρτ Λάνκαστερ, ο οποίος ανέλαβε το ρόλο του αλκοολικού δημοσιογράφου Τζον Μάλκολμ. Ο Λόρενς Ολίβιε επρόκειτο αρχικά να αναλάβει τη σκηνοθεσία του έργου, με τη σύζυγο του Βίβιαν Λι στο ρόλο της κοσμικής και πλούσιας καλλονής Ανν Σάκλαντ. Όταν ο Ολίβιε αποχώρησε από το εγχείρημα, αντικαταστήθηκε από τον Ντέλμπερτ Μαν, που είχε σκηνοθετήσει την προηγούμενη χρονιά την ταινία Μάρτι (Marty) με τον Έρνεστ Μποργκνάιν και του είχε χαρίσει το χρυσό φοίνικα στις Κάννες και Όσκαρ Καλύτερης Ταινίας και Σκηνοθεσίας. Η Βίβιαν Λι επίσης αποχώρησε από το εγχείρημα και τη θέση της πήρε η Ρίτα Χέιγουορθ, σύζυγος εκείνη την περίοδο του παραγωγού Τζέιμς Χιλ. Τόσο η Κάθλιν Νέσμπιτ όσο και η Γκλάντις Κούπερ που εμφανίζονται στην ταινία υποδύθηκαν τη μητέρα του καθηγητή Δρ. Χίγκινς στο μιούζικαλ Ωραία μου Κυρία (My Fair Lady) η Νέσμπιτ στο θέατρο και η Κούπερ στην κινηματογραφική μεταφορά του 1964.
Βραβεία
Η ταινία έλαβε 7 υποψηφιότητες για βραβείο Όσκαρ λαμβάνοντας δυο. Ο Ντέιβιντ Νίβεν, που εμφανίζεται στην ταινία για μόλις 16 λεπτά έλαβε το Όσκαρ Α' Ανδρικού Ρόλου, για μια ερμηνεία εντελώς διαφορετική από το συνηθισμένο του ύφος. Η Γουέντι Χίλερ έλαβε τη δεύτερή της υποψηφιότητα για Όσκαρ, 20 χρόνια μετά την πρώτη της για την ερμηνεία της στην κινηματογραφική μεταφορά του Πυγμαλίωνα του του Τζωρτζ Μπέρναρντ Σω, όπου υποδύθηκε την Ελάιζα Ντούλιτλ. Όταν η Χίλερ κέρδισε το Όσκαρ Β' Γυναικείου Ρόλου είπε: ''Δεν μπορώ να καταλάβω πως κέρδισα. Το μόνο που μπορούσα να δω στην τανία ήταν το πίσω μέρος του κεφαλιού μου. Εκτός βέβαια αν μπορεί κανείς να τιμήσει κάποιον με βραβείο καλύτερης πλάτης. Έκοψαν δυο από τις καλύτερές μου σκηνές και έδωσαν μια στη Ρίτα Χέιγουορθ''. Προσέθεσε: ''Ελπίζω αυτό να σημαίνει χρήμα, άφθονο χρήμα. Θέλω πολλές προσφορές για ρόλους σε ταινίες του Χόλιγουντ το χειμώνα, ώστε να γλιτώσω το αφόρητο κρύο που έχουμε εδώ στην Αγγλία''. Η ταινία έχασε το Όσκαρ Καλύτερης Ταινίας από το μιούζικαλ του Βινσέντε Μινέλι Ζιζί (Gigi, 1958), ενώ η μεγάλη χαμένη της βραδιάς απεδείχθη η Ντέμπορα Κερ που ηττήθηκε από τη Σούζαν Χέιγουορντ στην 5η της υποψηφιότητα για Όσκαρ Α' Γυναικείου Ρόλου.
Βραβεία Ακαδημίας Κινηματογράφου (Όσκαρ) Βράβευση:
Υποψηφιότητα:
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1958 Κατηγορία:Αμερικανικές αισθηματικές δραματικές ταινίες Κατηγορία:Αγγλόφωνες ταινίες Κατηγορία:Ταινίες βασισμένες σε θεατρικά έργα Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου Κατηγορία:Ταινίες με ηθοποιό που κέρδισε Όσκαρ Β΄ Γυναικείου Ρόλου Κατηγορία:Ταινίες παραγωγής United Artists Κατηγορία:Αμερικανικές ασπρόμαυρες ταινίες Κατηγορία:Ταινίες με ηθοποιό που κέρδισε Χρυσή Σφαίρα Καλύτερου Ηθοποιού (Δραματικές ταινίες)
Ιόνιος Πόντος
Με την ονομασία Ιόνιος Πόντος καλούσαν οι αρχαίοι Έλληνες όλο τη θαλάσσια περιοχή της Μεσογείου που βρίσκεται μεταξύ των δυτικών ακτών της Ελλάδας και των ανατολικών ακτών της Ιταλίας. Στη γενικότερη έννοια του Ιονίου Πόντου κατά την αρχαιότητα συμπεριλαμβάνονταν η σημερινή Αδριατική θάλασσα καθώς και το Ιόνιο Πέλαγος.
Πηγές
Κατηγορία:Ιστορική γεωγραφία Κατηγορία:Μεσόγειος Θάλασσα
Αραπόλακκα Μεσσηνίας
Η Αραπόλακκα είναι οικισμός κοντά στην Πύλο και υπάγεται διοικητικά στον Δήμο Πύλου - Νέστορος, του Νομού Μεσσηνίας.